ai4bharat/Pralekha huggingface dataset:
|
आरोग्य आणि कुटुंब कल्याण मंत्रालय
|
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 198कोटी 33 लाखांहून अधिक मात्रा देण्यात आल्या
12 ते 14 वर्ष या वयोगटातील मुलामुलींना कोविड-19 प्रतिबंधक लसीच्या 3 कोटी 71 लाखांहून अधिक मात्रा देण्यात आल्या
भारतातील सध्याची कोविड सक्रीय रुग्णसंख्या 1,19,457
गेल्या 24 तासांत देशात 18,930 नव्या कोरोना बाधित रुग्णांची नोंद
देशातील रोगमुक्ती दर सध्या 98.52%
साप्ताहिक पॉझिटीव्हिटी दर सध्या 3.86% आहे
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड-19 प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 198 कोटी 33 लाखांचा  टप्पा ओलांडला आहे. देशभरात 2,59,53,259 सत्रांच्या आयोजनातून हे उद्दिष्ट साध्य करण्यात आले.
16 मार्च 2022 रोजी देशातील 12 ते 14 वर्ष वयोगटातील मुलामुलींसाठीची कोविड-19 प्रतिबंधक लसीकरण मोहीम सुरु झाली. आतापर्यंत 3 कोटी 71 लाखांहून अधिक  किशोरवयीनांना कोविड-19 प्रतिबंधक लसीची पहिली मात्रा देण्यात आली आहे. त्याचप्रमाणे, देशातील वय वर्षे 18 ते 59 या गटातील नागरिकांना कोविड-19 लसीची खबरदारीची मात्रा देण्याचे अभियान देखील 10 एप्रिल 2022 सुरु करण्यात आले आहे.
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, आतापर्यंत देण्यात आलेल्या कोविड प्रतिबंधक लसीच्या एकूण मात्रांची गटनिहाय विगतवारी खालीलप्रमाणे आहे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,09,340
|
|
2nd Dose
|
|
1,00,69,432
|
|
Precaution Dose
|
|
57,95,053
|
|
FLWs
|
|
1st Dose
|
|
1,84,24,993
|
|
2nd Dose
|
|
1,76,33,392
|
|
Precaution Dose
|
|
1,06,35,939
|
|
Age Group 12-14 years
|
|
1st Dose
|
|
3,71,62,944
|
|
2nd Dose
|
|
2,45,15,244
|
|
Age Group 15-18 years
|
|
1st Dose
|
|
6,05,98,267
|
|
2nd Dose
|
|
4,92,82,099
|
|
Age Group 18-44 years
|
|
1st Dose
|
|
55,84,51,676
|
|
2nd Dose
|
|
50,30,59,101
|
|
Precaution Dose
|
|
34,58,590
|
|
Age Group 45-59 years
|
|
1st Dose
|
|
20,34,80,253
|
|
2nd Dose
|
|
19,38,35,910
|
|
Precaution Dose
|
|
28,05,587
|
|
Over 60 years
|
|
1st Dose
|
|
12,72,92,681
|
|
2nd Dose
|
|
12,10,91,331
|
|
Precaution Dose
|
|
2,53,16,940
|
|
Precaution Dose
|
|
4,80,12,109
|
|
Total
|
|
1,98,33,18,772
भारतातील कोविड सक्रीय रुग्णसंख्या आता 1,19,457 इतकी आहे, देशातील आतापर्यंतच्या एकूण कोविड बाधितांच्या तुलनेत ही सख्या 0.27% आहे.
परिणामी, भारतातील रोगमुक्ती दर आता 98.52% झाला आहे. गेल्या 24 तासांत 14,650 रुग्ण कोविड आजारातून बरे झाल्यामुळे, देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 4,29,21,977 झाली आहे.
गेल्या 24 तासांत, देशात नव्या 18,930 कोविड ग्रस्त रुग्णांची नोंद झाली.
गेल्या 24 तासांत देशात कोविड संसर्ग तपासण्यासाठी एकूण 4,38,005 चाचण्या करण्यात आल्या. देशात आतापर्यंत एकंदर 86 कोटी 53 लाखांहून अधिक  चाचण्या करण्यात आल्या आहेत.
देशात साप्ताहिक पॉझिटीव्हिटी दर सध्या 3.86% आहे आणि दैनंदिन पॉझिटीव्हिटी दर 4.32%. इतका नोंदला गेला आहे.
पंतप्रधान कार्यालय
पंतप्रधानांनी जनतेला दिल्या नवरात्रीच्या शुभेच्छा
पंतप्रधान श्री नरेंद्र मोदी यांनी नवरात्रोत्सवानिमित्त जनतेला शुभेच्छा दिल्या आहेत.
आपल्या ट्विटर संदेश मालिकेत पंतप्रधान म्हणाले;
"सर्वांना नवरात्रीच्या शुभेच्छा. येणारे दिवस जगत जननी मातेच्या उपासनेसाठी समर्पित आहेत.
नवरात्री प्रत्येकाच्या जीवनात शक्ती, चांगले आरोग्य आणि समृद्धी घेऊन येवो.
नवरात्रीचा हा पहिला दिवस असून आपण माता शैलपुत्रीची प्रार्थना करत आहोत. ही एक स्तुती तिला समर्पित आहे.
पंतप्रधान कार्यालय
पंतप्रधान उद्या, 27 जून रोजी मध्य प्रदेश राज्याला देणार भेट
राणी कमलापती रेल्वे स्थानक येथे पंतप्रधानांच्या हस्ते हिरवा झेंडा दाखवून पाच वंदे भारत एक्स्प्रेस होणार रवाना
भोपाळ -इंदोर, भोपाळ -जबलपूर, रांची-पटना, धारवाड-बेंगळूरू आणि गोवा -मुंबई या मार्गांवर वंदे भारत एक्स्प्रेस सुरु करण्यात येणार
गोवा, बिहार आणि झारखंड या राज्यांना प्रथमच मिळणार वंदे भारत रेल्वे गाड्यांची सुविधा
या गाड्या प्रवाशांना जागतिक दर्जाच्या प्रवासाचा अनुभव देतील आणि पर्यटनाला चालना देतील
नवी दिल्ली, 26 जून 2023
पंतप्रधान नरेंद्र मोदी उद्या, 27 जून 2023 रोजी मध्य प्रदेशाच्या भेटीवर जाणार आहेत.
सकाळी साडेदहाच्या सुमारास पंतप्रधान राणी कमलापती रेल्वे स्थानकावर पोहोचतील आणि पाच वंदे भारत एक्स्प्रेस गाड्यांना हिरवा झेंडा दाखवून रवाना करतील. या पाच वंदे भारत एक्स्प्रेस गाड्या पुढीलप्रमाणे आहेत: या पाच वंदे भारत एक्स्प्रेस गाड्या पुढीलप्रमाणे आहेत: भोपाळ  ते इंदोर वंदे भारत एक्स्प्रेस, भोपाळ  ते जबलपूर वंदे भारत एक्स्प्रेस, रांची ते पटना वंदे भारत एक्स्प्रेस, धारवाड ते बेंगळूरू वंदे भारत एक्स्प्रेस आणि गोवा  ते मुंबई वंदे भारत एक्स्प्रेस.
भोपाळ  ते इंदोर वंदे भारत एक्स्प्रेस ही गाडी मध्य प्रदेशातील दोन महत्त्वाच्या शहरांच्या दरम्यानचा प्रवास अधिक सुलभ आणि जलदगतीने करण्याची सुविधा देईल. तसेच ही गाडी या प्रदेशातील सांस्कृतिकदृष्ट्या, पर्यटन दृष्ट्या आणि धार्मिकदृष्ट्या महत्त्वाच्या स्थळांमधील प्रवास सुविधेत सुधारणा घडवून आणेल.
भोपाळ -जबलपूर वंदे भारत एक्स्प्रेस ही रेल्वे गाडी जबलपूरच्या महाकौशल भागाला मध्य प्रदेशाच्या मध्यवर्ती भागाशी  जोडेल. तसेच या भागातील पर्यटनस्थळांना यामुळे फायदा होणार आहे.
रांची-पटना वंदे भारत एक्स्प्रेस ही झारखंड तसेच बिहार या राज्यांसाठी सुरु होणारी पहिलीच वंदे भारत गाडी आहे. पटना आणि रांची या शहरांच्या जोडणीत सुधारणा करणारी ही गाडी पर्यटक, विद्यार्थी तसेच व्यापाऱ्यांसाठी एक वरदान ठरणार आहे.
धारवाड-बेंगळूरू वंदे भारत एक्स्प्रेस ही गाडी कर्नाटकातील धारवाड, हुबळी आणि दावणगिरी या महत्त्वाच्या शहरांना बेंगळूरू या कर्नाटक राज्याच्या राजधानीच्या शहराशी जोडेल. या भागातील पर्यटक, विद्यार्थी, उद्योजक इत्यादींना या गाडीमुळे खूप फायदा होईल.
गोवा  -मुंबई वंदे भारत एक्स्प्रेस ही गोव्यासाठीची पहिलीच वंदे भारत एक्स्प्रेस असणार आहे. ही गाडी मुंबईच्या छत्रपती शिवाजी महाराज टर्मिनस ते गोव्याचे मडगाव रेल्वे स्थानक यांच्या दरम्यान धावेल तसेच गोवा आणि महाराष्ट्र या राज्यातील पर्यटनाला देखील चालना देईल.S.Tupe/S.Chitnis/S.Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
मंत्रिमंडळ
कृषी वैज्ञानिकांच्या भर्ती मंडळाच्या पुनर्रचनेला मंत्रिमंडळाची मंजुरी
नवी दिल्ली, 1 ऑगस्ट 2018
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने कृषी वैज्ञानिकांच्या भर्ती मंडळाच्या  पुनर्रचनेच्या प्रस्तावाला मंजुरी दिली आहे.
तपशील:
- एएसआरबी मध्ये आता तीन सदस्याऐवजी चार सदस्य असतील. यात एक अध्यक्ष आणि तीन सदस्य असतील.
- एएसआरबी तीन वर्षांसाठी किंवा वयाची 65 वर्ष पूर्ण करणे , जे आधी होईल, पर्यंत असेल.
- स्वायत्तता, गोपनीयता, उत्तरदायित्व आणि एएसआरबीच्या प्रभावी कामकाजासाठी त्याला आयसीएआरपासून वेगळे केले जाईल आणि कृषि आणि शेतकरी कल्याण मंत्रालयाअंतर्गत कृषि संशोधन आणि शिक्षण विभागाशी जोडले जाईल.
- एएसआरबीची वित्तीय तरतूदही आयसीएआरपासून वेगळी करून कृषी संशोधन आणि शिक्षण विभागांतर्गत आणली जाईल. एएसआरबीचे सचिवालयात स्वतःचे प्रशासकीय कर्मचारी असतील आणि स्वतंत्र प्रशासकीय नियंत्रण असेल.
प्रभाव :
एक अध्यक्ष आणि तीन सदस्य अशा चार सदस्यीय संस्थेच्या स्थापनेमुळे एएसआरबीच्या कामात गती येईल. यामुळे भर्ती प्रक्रिया वेगाने होण्यास मदत होईल आणि कृषी समुदाय आणि शेतीसाठीही लाभदायक ठरेल. याशिवाय देशात कृषी संशोधन आणि शिक्षणासंबंधी प्रमुख संस्था आईसीएआरमध्ये विविध वैज्ञानिक पदांवर प्रतिभावान वैज्ञानिकांची भर्ती पारदर्शक आणि प्रभावीपणे शक्य होईल.
B.Gokhale/S.Kane/P.Malandkar
(Visitor Counter : 63
पंतप्रधान कार्यालय
परिक्षा पे चर्चा संवादात सर्वांनी सहभागी होण्याचे पंतप्रधानांचे आवाहन
नवी दिल्ली, 4 जानेवारी 2023
या वर्षीच्या परिक्षा पे चर्चाच्या तारखा आज जाहीर झाल्यामुळे पंतप्रधानांनी सर्वांना अनोख्या संवादात सहभागी होण्यास सांगितले.
ट्विट संदेशात पंतप्रधान म्हणाले:
"परीक्षा पे चर्चा हा सर्वात उत्साहवर्धक कार्यक्रमांपैकी एक आहे, जो तणावमुक्त परीक्षेसाठी आणि आमच्या #ExamWarriors ला प्रोत्साहन देण्याच्या उपायांवर चर्चा करण्याची संधी देतो. मी या महिन्याच्या 27 तारखेच्या कार्यक्रमाची वाट पाहत आहे आणि तुम्हा सर्वांना या अनोख्या संवादात सहभागी होण्याचे आवाहन करतो. #PPC2023"S.Patil/V.Joshi/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
मंत्रिमंडळ
भारत आणि फ्रान्स दरम्यान नवीन आणि नवीकरणीय ऊर्जा क्षेत्रात तांत्रिक द्विपक्षीय सहकार्यावरील सामंजस्य कराराला मंत्रिमंडळाची मंजुरी
नवी दिल्ली, 10 जानेवारी 2019
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने भारत आणि फ्रान्स दरम्यान नवीन आणि नवीकरणीय ऊर्जा क्षेत्रात तांत्रिक द्विपक्षीय सहकार्यावरील सामंजस्य कराराला मंजुरी दिली आहे. या करारावर 3 ऑक्टोबर 2018 रोजी स्वाक्षऱ्या करण्यात आल्या होत्या.
ठळक वैशिष्ट्ये :-
भारत आणि फ्रान्सचा उद्देश परस्पर लाभ, समानता आणि पारस्पारिकतेच्या आधारे नवीन आणि नवीकरणीय ऊर्जा संबंधित मुद्द्यांवर तांत्रिक द्विपक्षीय सहकार्याला प्रोत्साहन देण्यासाठी सहकारी संस्थागत संबंध सुनिश्चित करण्याचा आधार स्थापन करणे हा आहे. संशोधनाशी संबंधित संयुक्त कार्यदल, प्रायोगिक प्रकल्प, क्षमता निर्माण कार्यक्रम, अध्ययन भ्रमण , केस स्टडी आणि अनुभव/नैपुण्य आदानप्रदान, तांत्रिक सहकार्याच्या कक्षेत येईल.
लाभ:-
या करारामुळे भारत आणि फ्रान्स यांच्यातील द्विपक्षीय सहकार्य वाढण्यात मदत मिळेल.
S.Tupe/S.Kane/P.Malandkar
(Visitor Counter : 54
जलशक्ती मंत्रालय
जल जीवन मिशनला `जन आंदोलन` बनविण्यासाठी खासदार बजावणार सक्रीय भूमिका-समाजाला एकत्र आणण्यावर जलशक्ती मंत्रालयाचे प्रयत्न
संसदेतील सदस्य ग्रामीण भागातील लोकांना एकत्रित आणण्यासाठी आणि त्यांना सक्षम बनविण्यात महत्त्वाची भूमिका बजावू शकतात. या सदस्यांची ही महत्वपूर्ण भूमिका लक्षात घेऊन जल जीवन मिशन-हर घर जल, एक `जन आंदोलन` बनविण्यासाठी त्यांचा सहभाग सक्षम आणि प्रभावी करण्यासाठी जल जीवन मिशनच्या अंमलबजावणीमध्ये तरतूद करण्यात आली आहे. राष्ट्रीय जल जीवन मिशनचे  उद्दिष्ट साध्य करण्यासाठी खासदारांच्या भूमिकेसंदर्भात राज्यांना एक अधिसूचना जारी करण्यात आली आहे.
2024 पर्यंत प्रत्येक खेड्यातील प्रत्येक घरात नळाद्वारे पाणीपुरवठा करण्यासाठी राज्य सरकारांसह भागीदारीमध्ये जल जीवन मिशनची  अंमलबजावणी करण्यात येत आहे. जल जीवन मिशन  हा ग्रामपंचायत आणि तिच्या उपसमितीसह विकेंद्रित, मागणीनुसार संचालित आणि समुदाय व्यवस्थापित कार्यक्रम आहे, म्हणजेच गावातील पाणी आणि स्वच्छता समिती  पाणी समिती, वापरकर्ता गट हे गावातील पाणी पुरवठा योजनेचे नियोजन, अंमलबजावणी, व्यवस्थापन, चलन आणि देखभाल यात महत्त्वाची भूमिका बजावत आहेत.
जिल्ह्यात पाणी आणि स्वच्छता मोहिमेमध्ये  खासदारांच्या सहभागामुळे ग्रामीण भागातील प्रत्येक घरामध्ये नळाद्वारे नियमित आणि दीर्घकालीन पाणीपुरवठा करण्याची सुविधेची खात्री मिळेल. जिल्ह्यात जेजेएमच्या प्रगतीचा आढावा, समाजाचा सहभाग वाढविण्यासाठी प्रोत्साहन, अंमलबजावणीतील अडथळे दूर करणे, आणि योजनेच्या मार्गदर्शक तत्त्वानुसार एकंदरित जल जीवन मिशन – हर घर जल योजनेची अंमलबजावणी सुनिश्चित करणे, आदी कार्यात खासदारांच्या सहभागाने आढावा घेण्यात येईल.
ग्रामीण भागात पाणी आणि स्वच्छतेचे महत्त्व लक्षात घेऊन, 15 व्या वित्त आयोगाने 2020-21 मध्ये पाणी पुरवठा आणि स्वच्छता ही प्राधान्य क्षेत्र म्हणून लक्षात घेतली आहेत. त्यानुसार ग्रामीण स्थानिक संस्थांना 30,375 कोटी रुपये अनुदान वितरीत करण्यात आले आहे. अ.- पिण्याच्या पाण्याचा पुरवठा आणि रेन वॉटर हार्वेस्टिंग आणि पाण्याचा पुनर्वापर आणि ब.- खेड्यांमध्ये स्वच्छता आणि शौचमुक्त स्थिती  परिस्थितीची देखभाल यासाठी ही रक्कम वितरित करण्यात आली आहे. अशाप्रकारे, पीआरआयने ही अनुदानित रक्कम दीर्घकालीन गरजेच्या असलेल्या पाणी आणि स्वच्छता कामांसाठी वापरायची आहे.
ग्रामीण भागात राहणाऱ्या लोकांचे `जीवनमान सुधारावे` आणि `जीवनमान सुलभ व्हावे`, याकडे केंद्र सरकारचे लक्ष असून या प्रमुख कार्यक्रमात खासदारांच्या सहभागामुळे जन जीवन मिशन ही लोकांची चळवळ अर्थातच जन आंदोलन बनू शकेल.
निती आयोग
लोकसंख्या स्थिरीकरणाचे उद्दिष्ट साध्य करण्यासाठी नीति आयोग आराखडा तयार करणार
भारतीय लोकसंख्या संस्थेसोबत उद्या यासंदर्भात बैठक
नवी दिल्ली, 19 डिसेंबर 2019
‘कोणालाही वंचित न ठेवता, लोकसंख्या स्थिरीकरणासंदर्भातला दृष्टिकोन समजून घेणे’ या विषयावर नीति आयोगाने उद्या एका राष्ट्रीय चर्चासत्राचे आयोजन केले आहे. भारतीय लोकसंख्या संस्थेच्या संयुक्त विद्यमाने ही बैठक आयोजित करण्यात आली असून, या बैठकीत भारताचे लोकसंख्या धोरण आणि कुटुंबनियोजन कार्यक्रम अधिक प्रभावीपणे राबवण्याविषयी चर्चा होणार आहे. या विषयातले तज्ज्ञ आणि वरिष्ठ अधिकारी बैठकीत सहभागी होतील. या बैठकीतल्या चर्चेनंतर ज्या शिफारसी केल्या जातील, त्यांच्या आधारावर नीति आयोग लोकसंख्या स्थिरीकरणाचे उद्दिष्ट साध्य करण्यासाठीचा आराखडा तयार करेल. पंतप्रधान नरेंद्र मोदी यांनी स्वातंत्र्यदिनाच्या भाषणात याची घोषणा केली होती.
या आराखड्यात कुटुंबनियोजनकार्यक्रमात राहिलेल्या महत्वाच्या त्रुटींवर काम केले जाणार आहे. त्याशिवाय कुमारवयीन आणि तरुणांवर भर देऊन प्रादेशिक असमतोल दूर करण्यासाठी विशेष शिफारसी केल्या जातील. कुटुंबनियोजन कार्यक्रमाचा प्रसार आणि जागृती करण्याबाबत नव्या योजना तयार केल्या जातील.
भारताची लोकसंख्या सध्या 137 कोटी इतकी आहे. लोकसंख्येच्या तुलनेत आपण जगात दुसऱ्या क्रमांकावर आहोत. देशातला सरासरी जन्मदर कमी झाला असला, तरीही आज 30 टक्के लोकसंख्या युवकांची असल्यामुळे भारताची लोकसंख्या आजही वाढतेच आहे. या पार्श्वभूमीवर लोकसंख्या स्थिर ठेवण्यासाठी उपाययोजना करण्याची गरज आहे.
B.Gokhale/R.Aghor/D.Rane
(Visitor Counter : 148
भारतीय निवडणूक आयोग
सार्वत्रिक निवडणुका 2019 चा अॅटलस निवडणूक आयोगाकडून जारी
नवी दिल्ली, 18 जून 2021
'सार्वत्रिक निवडणुका 2019- अॅटलस', मुख्य निवडणूक आयुक्त सुशील चंद्रा यांनी राजीव कुमार, अनुप चंद्र पांडे या निवडणूक आयुक्तांसह 15 जून 2021 ला जारी केला. या अभिनव दस्तावेजाचे संकलन केल्याबद्दल आयोगाच्या अधिकाऱ्यांची सुशील चंद्रा यांनी प्रशंसा केली आणि अभ्यासक तसेच संशोधकांना भारतीय निवडणुकांचे व्यापक चित्र उलगडण्यासाठी हा दस्तावेज प्रेरित करेल असे ते म्हणाले.
या अॅटलसमध्ये निवडणुकी संदर्भात सर्व डाटा आणि सांख्यिकी तपशील आहे. निवडणुकीसंदर्भात रंजक माहिती, घटना आणि कायदेशीर तरतुदीची माहितीही यामध्ये आहे.
1951-52 च्या पहिल्या निवडणुकीपासून आयोग सांख्यिकी आणि विवारणात्मक डाटा असलेलेल पुस्तक प्रकाशित करत आहे. 2019 मध्ये झालेल्या सार्वत्रिक निवडणुका या मानवी इतिहासातल्या सर्वात मोठ्या लोकशाही निवडणुका होत्या ज्यामध्ये भारताच्या 10.378 लाख मतदान केंद्रांवर 61.468 कोटी मतदार सहभागी झाले.
भारतीय निवडणुकीत, निवडणूक नोंदणी अधिकाऱ्यांकडून, मतदार याद्या तयार करताना आणि निर्वाचन अधिकाऱ्यांकडून निवडणूक प्रक्रिया सुरु असताना निवडणूक विषयक डाटा प्रामुख्याने जमा केला जातो.
ऑक्टोबर 2019 मध्ये आयोगाने 543 लोकसभा मतदार संघांच्या निर्वाचन अधिकाऱ्यांनी उपलब्ध करून दिलेल्या निवडणूक डाटा वर आधारित सांख्यिकी अहवाल जारी केला. या अॅटलसमध्ये देण्यात आलेले नकाशे आणि तक्ते यामध्ये ही माहिती दर्शवण्यात आली असून यातून देशाचे निवडणूक वैविध्य जाणण्यासाठी मदत होते.
यामध्ये काही वैशिष्ट्येही नोंदवण्यात आली आहेत. यात, महिला मतदारांनी केलेल्या मतदानाची टक्केवारी पुरुष मतदारांपेक्षा जास्त असलेल्या 23 राज्ये आणि केंद्रशासित प्रदेशातली आकडेवारी देण्यात आली आहे. मतदार, उमेदवार यासह अन्य मापदंडाच्या आधारावर सर्वात लहान आणि सर्वात मोठ्या लोकसभा मतदार संघाबाबत यामध्ये माहिती देण्यात आली आहे. विविध वयोगटातले मतदार, मतदारांमध्ये स्त्री-पुरुष प्रमाण यासारखे तुलनात्मक तक्तेही विविध श्रेणीत समाविष्ट करण्यात आले आहेत.
1951 पासूनच्या सार्वत्रिक निवडणुकात निवडणूक लढणाऱ्या उमेदवारांच्या संख्येची तुलनाही या दस्तावेजात करण्यात आली आहे. 2019च्या सार्वत्रिक निवडणुकीत, देशभरात 11692 उमेदवारी अर्ज दाखल झाल्यानंतर अर्ज मागे आणि फेटाळण्यात आल्यानंतर 8054 उमेदवार निवडणूक रिंगणात होते.
https://eci.gov.in/ebooks/eci-atlas/index.html इथे ई अॅटलस उपलब्ध असून काही सूचना असल्यास आयोगाच्या इडीएमडी विभागाकडे सामायिक करता येतील.
S.Tupe/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 1488
पंतप्रधान कार्यालय
पंतप्रधान 13 जून रोजी रोजगार मेळा अंतर्गत विविध सरकारी विभाग आणि संस्थांमध्ये नव्याने भर्ती झालेल्या सुमारे 70,000 उमेदवारांना नियुक्ती पत्रांचे वितरण करणार
नवी दिल्ली, 12 जून 2023
पंतप्रधान नरेंद्र मोदी 13 जून 2023 रोजी सकाळी 10:30 वाजता दूरदृष्यप्रणालीच्या माध्यमातून सुमारे 70,000 नव्याने भर्ती झालेल्या उमेदवारांना नियुक्ती पत्रे वितरीत करतील. पंतप्रधान या नवनियुक्त कर्मचाऱ्यांना यावेळी मार्गदर्शनही करतील.
देशभरात 43 ठिकाणी रोजगार मेळावा आयोजित करण्यात आला आहे. या उपक्रमा अंतर्गत, केंद्र सरकारच्या आणि राज्य/केंद्रशासित प्रदेश सरकारच्या विविध विभागांमध्ये भर्ती केली जात आहे. देशभरातून निवड झालेले नवनियुक्त कर्मचारी, वित्तीय सेवा विभाग, टपाल विभाग, शालेय शिक्षण विभाग, उच्च शिक्षण विभाग, संरक्षण मंत्रालय, महसूल विभाग, आरोग्य आणि कुटुंब कल्याण मंत्रालय, अणुऊर्जा विभाग, रेल्वे मंत्रालय, लेखापरीक्षण आणि लेखा विभाग, अणुऊर्जा विभाग आणि गृह मंत्रालय, यासह विविध सरकारी विभागांच्या सेवेत दाखल होतील.
रोजगार मेळावा , हे रोजगार निर्मितीला सर्वोच्च प्राधान्य देण्याच्या पंतप्रधानांच्या वचनबद्धतेच्या पूर्ततेच्या दिशेने एक पाऊल आहे. रोजगार मेळा भविष्यातील रोजगार निर्मितीला चालना देईल, आणि तरुणांना त्यांच्या सक्षमीकरणासाठी आणि राष्ट्रीय विकासात सहभागासाठी अर्थपूर्ण संधी प्रदान करेल अशी अपेक्षा आहे.
नव्याने नियुक्त झालेल्यांना भारत सरकारच्या कर्मयोगी पोर्टलवरील, कर्मयोगी प्रारंभ या ऑनलाइन मॉड्यूल द्वारे स्वयं-प्रशिक्षणाची संधी देखील मिळत असून, या ठिकाणी, ‘कोठेही आणि कोणत्याही डिव्हाईसवर’ शिकता येण्याजोगे 400 पेक्षा जास्त ई-लर्निंग अभ्यासक्रम उपलब्ध करून देण्यात आले आहेत.
S.Bedekar/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
पंतप्रधान नरेंद्र मोदी यांनी मेघालयच्या राज्य स्थापना दिनानिमित्त लोकांना दिल्या शुभेच्छा
नवी दिल्ली, 21 जानेवारी 2019
पंतप्रधान नरेंद्र मोदी यांनी मेघालयच्या राज्य स्थापना दिनानिमित्त लोकांना शुभेच्छा दिल्या.
"राज्य स्थापना दिवसांच्या विशेष प्रसंगी, मेघालयातील लोकांना माझे अभिवादन.
मेघालयातील लोकांनी आमच्या देशाच्या विकासात उल्लेखनीय योगदान केले आहे. मी राज्याच्या सतत प्रगतीसाठी प्रार्थना करतो", असे पंतप्रधान म्हणाले.
B.Gokhale/D. Rane
(Visitor Counter : 53
रसायन आणि खते मंत्रालय
भारतीय औषधे आणि वैद्यकीय उपकरणे ब्युरोकडून जनऔषधी विशेष च्यवनप्राशची विक्री सुरु
हे विशेष च्यवनप्राश सर्व जनऔषधी केंद्रांवर उपलब्ध असेल
प्रधानमंत्री भारतीय जनऔषधी योजना  अंतर्गत जनऔषधी विशेष च्यवनप्राश या नवीन उत्पादनाची विक्री 5 जानेवारीपासून नवी दिल्लीतून सुरु करण्यात आली. भारतीय औषधे आणि वैद्यकीय उपकरणे ब्युरोचे  मुख्य कार्यकारी अधिकारी रवी दधीच यांनी या नवीन उत्पादनाच्या विक्रीचा प्रारंभ केला. हे विशेष च्यवनप्राश आता देशभरातील सर्व जनऔषधी केंद्रांवर वाजवी दरात उपलब्ध असेल.च्यवनप्राश विशेष ही एक गुणकारी प्रतिआँक्सिडीकारक  पेस्ट असून सुमारे 50 औषधी वनस्पती आणि मसाल्यांच्या एकत्रित मिश्रणाने तयार केलेली पेस्ट आहे.
सध्या देशात 9000 हून अधिक जनऔषधी केंद्रे सुरु करण्यात आली आहेत. या 9000 केंद्रांच्या माध्यमातून 1759 हून अधिक औषधे आणि 280 शस्त्रक्रिया उपकरणांसह , रु. 1/- प्रति पॅड असलेल्या सुविधा सॅनिटरी पॅड्सची उपलब्धता सुनिश्चित केली जाते.खुल्या बाजारात उपलब्ध असलेल्या ब्रँडेड औषधांच्या किंमतींपेक्षा जनऔषधी औषधांच्या किमती साधारणपणे 50% ते 90% कमी असतात. एकंदरीतच , या योजनेमुळे गेल्या 8 वर्षात नागरिकांची एकूण रु. 18,000 कोटी रुपयांची बचत झाली आहे.
खाण मंत्रालय
खनिज उत्पादनात एप्रिल 2022 मध्ये झाली 7.8% वाढ
नवी दिल्ली, 15 जून 2022
खाण आणि उत्खनन क्षेत्रांतील खनिज उत्पादनाचा निर्देशांक एप्रिल, 2022 या महिन्यात116.0 वर,गेला असून याच पातळीच्या तुलनेत एप्रिल 2021पेक्षा तो 7.8% जास्त होता
इंडियन ब्युरो ऑफ माइन्स  च्या तात्पुरत्या आकडेवारीनुसार, एप्रिल 2022 मधील महत्त्वाच्या खनिजांच्या उत्पादनाची पातळी पुढील प्रमाणे होती: कोळसा 665 लाख टन, लिग्नाइट 40 लाख टन, नैसर्गिक वायू  2748 दशलक्ष क्युबीक मीटर,पेट्रोलियम  25 लाख टन, बॉक्साइट 2054 हजार टन, क्रोमाईट 455 हजार टन, तांबे कॉन्स. 8 हजार टन, सोने 111 किलो, लोह खनिज 218 लाख टन, शिसे कॉन्स 26 हजार टन, मॅंगनीज धातू 248 हजार टन, जस्त कॉन्स.124 हजार टन, चुनखडी 343 लाख टन, फॉस्फोराईट 120 हजार टन, मॅग्नेसाइट 8 हजार टन आणि हिरा 2 कॅरेट.
एप्रिल 2021 च्या तुलनेत एप्रिल 2022 मध्ये सकारात्मक वाढ दर्शविणाऱ्या महत्त्वाच्या खनिजांच्या उत्पादनामध्ये पुढील धातू समाविष्ट आहेत: मॅग्नेसाइट , मॅंगनीज धातू , कोळसा , लिग्नाइट , बॉक्साइट , जस्त कॉन्स, नैसर्गिक वायू  , आणि फॉस्फोराईट . नकारात्मक वाढ दर्शविणाऱ्या इतर महत्त्वाच्या खनिजांच्या उत्पादनामध्ये पुढील धातू उत्पादने समाविष्ट आहेत: पेट्रोलियम  , चुनखडी , तांबे , लोहखनिज , शिसे कॉन्स.  , क्रोमाइट , आणि सोने 
S.Patil/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 127
ऊर्जा मंत्रालय
पॉवर फायनान्स कॉर्पोरेशनकडून भारत सरकारला आर्थिक वर्ष 2020-21 साठी 1182.63 कोटी रुपयांचा अंतरिम लाभांश
नवी दिल्ली, 1 एप्रिल 2021
उर्जा मंत्रालयाच्या अखत्यारित येणाऱ्या आणि उर्जा क्षेत्रातील भारताच्या बिगर बँकिंग वित्तीय कंपनी असलेल्या पॉवर फायनान्स कॉर्पोरेशन या केंद्रीय सार्वजनिक नवरत्न उपक्रमाने 31 मार्च 2021 रोजी आर्थिक वर्ष 2020-21 साठी भारत सरकारला सरकारची मालकी असलेल्या 1,47,82,91,778 समभागांवरील  1182.63 कोटी रुपयांचा अंतरिम लाभांश चुकता केला आहे. या अंतरिम लाभांशाचा आरटीजीएस इंटीमेशन बँक ऍडवाईस केंद्रीय उर्जा आणि नूतनक्षम उर्जा राज्यमंत्री आणि कौशल्यविकास आणि उद्यमशीलता राज्यमंत्री आर के सिंग यांना पॉवर फायनान्स कंपनीचे मुख्य व्यवस्थापकीय संचालक रवींदर सिंग धिल्लाँ यांनी सुपूर्द केला. यावेळी उर्जा सचिव आलोक कुमार, अतिरिक्त उर्जा सचिव आशिष उपाध्याय, पीएफसीचे संचालक पी के सिंग, पीएफसीचे संचालक उपस्थित होते. पीएफसीच्या संचालक मंडळाच्या 12 मार्च 2021 झालेल्या बैठकीत 10 रुपये दर्शनी मूल्य असलेल्या प्रत्येक समभागावर 8 रुपये दराने हा अंतरिम लाभांश जाहीर करण्यात आला होता.
Jaydevi PS/S.Patil/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 146
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई, 8 ऑक्टोबर 2021
|
|
- 93.17 Cr. vaccine doses have been administered so far under Nationwide Vaccination Drive
- 21,257 new cases in the last 24 hours
- Active cases account for less than 1% of total cases, currently at 0.71%; Lowest since March 2020
- India's Active caseload stands at 2,40,221; lowest in 205 days
- Recovery Rate currently at 97.96%; Highest since March 2020
- 24,963 recoveries in the last 24 hours increases Total Recoveries to 3,32,25,221
- Weekly Positivity Rate  less than 3% for last 105 days
- Daily positivity rate  less than 3% for last 39 days
- 58.00 crore Total Tests conducted so far
#Unite2FightCorona#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
आरोग्य मंत्रालयाची कोविड-19 शी संबंधित घडामोडींवरील माहिती
गेल्या 24 तासात 50,17,753 मात्रांचे कोविड-19 प्रतिबंधक लसीकरण झाल्याने भारताने 93  कोटी मात्रांचा टप्पा पार केला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, 90,68,525 लसीकरण सत्रांच्या माध्यमातून या मात्रा देण्यात आल्या आहेत.
आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
HCWs
|
|
1st Dose
|
|
1,03,74,633
|
|
2nd Dose
|
|
89,78,960
|
|
FLWs
|
|
1st Dose
|
|
1,83,57,144
|
|
2nd Dose
|
|
1,52,22,373
|
|
Age Group 18-44 years
|
|
1st Dose
|
|
37,67,64,208
|
|
2nd Dose
|
|
9,56,87,462
|
|
Age Group 45-59 years
|
|
1st Dose
|
|
16,35,63,468
|
|
2nd Dose
|
|
8,09,12,829
|
|
Over 60 years
|
|
1st Dose
|
|
10,34,70,003
|
|
2nd Dose
|
|
5,83,86,111
|
|
Total
|
|
93,17,17,191
गेल्या 24 तासांत 24,963 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 3,32,25,221 झाली आहे.
परिणामी, भारतात रुग्ण बरे होण्याचा दर 97.96% झाला आहे. मार्च 2020 पासूनचा हा सर्वोच्च दर आहे.
केंद्र आणि राज्य सरकार / केंद्रशासित प्रदेश यांच्या एकत्रित प्रयत्नांचा परिणाम म्हणून सलग 103 दिवसांपासून 50,000 पेक्षा कमी नव्या दैनंदिन रुग्णांची नोंद झाल्याचा कल कायम राहिला आहे.
गेल्या 24 तासात 21,257 नव्या कोरोना रुग्णांची नोंद झाली.
देशातील उपचाराधीन रुग्णांची संख्या 2,40,221 असून देशातील आतापर्यंतच्या एकूण बाधित रुग्णसंख्येच्या 0.71% आहे. तसेच ही रुग्णसंख्या गेल्या 205 दिवसातील निचांकी आहे.
देशभरात चाचण्यांची क्षमता वाढवली जात आहे. गेल्या 24 तासांमध्ये एकूण 13,85,706 चाचण्या करण्यात आल्या. भारताने आतापर्यंत एकूण 58  कोटींहून अधिक चाचण्या घेतल्या आहेत.
देशभरात चाचणी क्षमता वाढवण्यात आली असताना, साप्ताहिक पॉझिटिव्हिटी दर सध्या 1.64% असून गेल्या 105 दिवसांपासून हा दर 3% पेक्षा कमी राहिला आहे. दैनंदिन पॉझिटिव्हिटी दर 1.53% असून गेले सलग 39 दिवस हा दर 3 % पेक्षा कमी आहे आणि गेले सलग 122 दिवस हा दर 5% पेक्षा कमी आहे.
इतर अपडेटस्
Important Tweets